TASCO "2012Q1

บริษัท ทิปโก้แอสฟัลท์ จำกัด (มหาชน) และบริษัทย่อย

หมายเหตุประกอบงบการเงินรวมระหว่างกาล

สำหรับงวดสามเดือนสิ้นสุดวันที่ 31 มีนาคม 2555 และ 2554

1.	ข้อมูลทั่วไป

1.1	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชีฉบับที่ 34 (ปรับปรุง 2552) เรื่อง งบการเงินระหว่างกาลโดยบริษัทฯเลือกนำเสนองบการเงินระหว่างกาลแบบย่อ อย่างไรก็ตามบริษัทฯได้แสดงรายการในงบแสดงฐานะการเงิน งบกำไรขาดทุนเบ็ดเสร็จ งบแสดงการเปลี่ยนแปลงในส่วนของ        ผู้ถือหุ้น และงบกระแสเงินสดในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย                 งบการเงินระหว่างกาลฉบับภาษาอังกฤษแปลมาจากงบการเงินระหว่างกาลฉบับภาษาไทยนี้

1.2	เกณฑ์ในการจัดทำงบการเงินรวม

งบการเงินรวมระหว่างกาลนี้จัดทำขึ้นโดยรวมงบการเงินของบริษัท ทิปโก้แอสฟัลท์ จำกัด (มหาชน) และบริษัทย่อยและได้จัดทำขึ้นโดยใช้หลักเกณฑ์เดียวกับงบการเงินรวมสำหรับปีสิ้นสุดวันที่             31 ธันวาคม 2554

1.3	การปฏิบัติตามมาตรฐานการบัญชีใหม่ในระหว่างงวด

ในระหว่างไตรมาสปัจจุบัน บริษัทฯและบริษัทย่อยได้นำมาตรฐานการบัญชีฉบับที่ 12 เรื่อง ภาษีเงินได้ มาถือปฏิบัติก่อนวันที่มีผลบังคับใช้

มาตรฐานการบัญชีฉบับนี้กำหนดให้กิจการระบุผลแตกต่างชั่วคราวที่เกิดจากความแตกต่างของมูลค่าสินทรัพย์และหนี้สินระหว่างเกณฑ์ทางบัญชีและภาษีอากร เพื่อรับรู้ผลกระทบทางภาษีเป็นสินทรัพย์หรือหนี้สินภาษีเงินได้รอการตัดบัญชีตามหลักเกณฑ์ที่กำหนด ซึ่งมาตรฐานการบัญชีฉบับนี้มีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2556

อย่างไรก็ตาม บริษัทฯและบริษัทย่อยได้เลือกที่จะใช้นโยบายการบัญชีดังกล่าวในไตรมาสปัจจุบันและปรับย้อนหลังงบการเงินปีก่อนที่แสดงเปรียบเทียบเสมือนหนึ่งว่าบริษัทฯและบริษัทย่อยได้รับรู้ผลกระทบทางภาษีเป็นสินทรัพย์หรือหนี้สินภาษีเงินได้รอการตัดบัญชีมาโดยตลอด                       การเปลี่ยนแปลงนี้ทำให้บริษัทฯและบริษัทย่อยมีกำไรสำหรับงวดสามเดือนสิ้นสุดวันที่ 31 มีนาคม 2555 เพิ่มขึ้นเป็นจำนวน 64 ล้านบาท (0.42 บาทต่อหุ้น) (เฉพาะของบริษัทฯ: กำไรเพิ่มขึ้นเป็นจำนวน 78 ล้านบาท (0.51 บาทต่อหุ้น)) และกำไรสำหรับงวดสามเดือนสิ้นสุดวันที่ 31 มีนาคม 2554 ลดลงเป็นจำนวน 65 ล้านบาท (0.42 บาทต่อหุ้น) (เฉพาะของบริษัทฯ: กำไรเพิ่มขึ้นเป็นจำนวน 2 ล้านบาท (0.01 บาทต่อหุ้น)) ผลสะสมของการเปลี่ยนแปลงนโยบายการบัญชีดังกล่าวแสดงเป็นรายการแยกต่างหากในงบแสดงการเปลี่ยนแปลงส่วนของผู้ถือหุ้น

1.4	นโยบายการบัญชีที่สำคัญ

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ใน         งบการเงินสำหรับปีสิ้นสุดวันที่ 31 ธันวาคม 2554 ยกเว้นการเปลี่ยนแปลงนโยบายการบัญชีเรื่องภาษีเงินได้เนื่องจากการนำมาตรฐานการบัญชีฉบับที่ 12 เรื่อง ภาษีเงินได้มาถือปฏิบัติดังนี้

ภาษีเงินได้

ภาษีเงินได้ประกอบด้วยภาษีเงินได้ปัจจุบันและภาษีเงินได้รอการตัดบัญชี

ภาษีเงินได้ปัจจุบัน

บริษัทฯและบริษัทย่อยบันทึกภาษีเงินได้ปัจจุบันตามจำนวนที่คาดว่าจะจ่ายให้กับหน่วยงานจัดเก็บภาษีของรัฐ โดยคำนวณจากกำไรทางภาษีตามหลักเกณฑ์ที่กำหนดในกฎหมายภาษีอากร

ภาษีเงินได้รอการตัดบัญชี

บริษัทฯและบริษัทย่อยบันทึกภาษีเงินได้รอการตัดบัญชีของผลแตกต่างชั่วคราวระหว่างราคาตามบัญชีของสินทรัพย์และหนี้สิน ณ วันสิ้นรอบระยะเวลารายงานกับฐานภาษีของสินทรัพย์และหนี้สินที่เกี่ยวข้องนั้น โดยใช้อัตราภาษีที่มีผลบังคับใช้ ณ วันสิ้นรอบระยะเวลารายงาน

บริษัทฯและบริษัทย่อยรับรู้หนี้สินภาษีเงินได้รอการตัดบัญชีของผลแตกต่างชั่วคราวที่ต้องเสียภาษีทุกรายการ แต่รับรู้สินทรัพย์ภาษีเงินได้รอการตัดบัญชีสำหรับผลแตกต่างชั่วคราวที่ใช้หักภาษี รวมทั้งผลขาดทุนทางภาษีที่ยังไม่ได้ใช้ในจำนวนเท่าที่มีความเป็นไปได้ค่อนข้างแน่ที่บริษัทฯและบริษัทย่อยจะมีกำไรทางภาษีในอนาคตเพียงพอที่จะใช้ประโยชน์จากผลแตกต่างชั่วคราวที่ใช้หักภาษีและผลขาดทุนทางภาษีที่ยังไม่ได้ใช้นั้น

บริษัทฯและบริษัทย่อยจะทบทวนมูลค่าตามบัญชีของสินทรัพย์ภาษีเงินได้รอการตัดบัญชีทุกสิ้น
รอบระยะเวลารายงานและจะทำการปรับลดมูลค่าตามบัญชีดังกล่าว หากมีความเป็นไปได้ค่อนข้างแน่ว่าบริษัทฯและบริษัทย่อยจะไม่มีกำไรทางภาษีเพียงพอต่อการนำสินทรัพย์ภาษีเงินได้รอการ
ตัดบัญชีทั้งหมดหรือบางส่วนมาใช้ประโยชน์

บริษัทฯและบริษัทย่อยจะบันทึกภาษีเงินได้รอการตัดบัญชีโดยตรงไปยังส่วนของผู้ถือหุ้นหากภาษีที่เกิดขึ้นเกี่ยวข้องกับรายการที่ได้บันทึกโดยตรงไปยังส่วนของผู้ถือหุ้น

2.	มาตรฐานการบัญชีใหม่ที่ยังไม่มีผลบังคับใช้

ในระหว่างงวด สภาวิชาชีพบัญชีได้ประกาศใช้ มาตรฐานการรายงานทางการเงิน ฉบับที่ 8 เรื่อง ส่วนงานดำเนินงาน ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่             1 มกราคม 2556

ฝ่ายบริหารของบริษัทฯเชื่อว่ามาตรฐานการรายงานทางการเงินข้างต้นจะไม่มีผลกระทบอย่างเป็นสาระสำคัญต่องบการเงินเมื่อนำมาถือปฏิบัติ

3.	เงินฝากสถาบันการเงินที่ติดภาระค้ำประกัน

ยอดคงเหลือทั้งจำนวน คือ ตั๋วแลกเงินกับธนาคารซึ่งบริษัทย่อยแห่งหนึ่งได้นำไปค้ำประกันเงินกู้ยืมระยะยาวจากสถาบันการเงินเพื่อให้เป็นไปตามเงื่อนไขของสัญญาเงินกู้ โดยเงื่อนไขดังกล่าวจะสิ้นสุดเมื่อมีการจ่ายชำระคืนเงินกู้ทั้งจำนวนซึ่งจะครบกำหนดชำระคืนในเดือนพฤศจิกายน 2555 โดย ณ 31 ธันวาคม 2554 ตั๋วแลกเงินดังกล่าวจำนวน 60 ล้านบาทได้แสดงอยู่ในสินทรัพย์ไม่หมุนเวียน

4.	ลูกหนี้การค้าและลูกหนี้อื่น

5.	รายการธุรกิจกับกิจการที่เกี่ยวข้องกัน

ในระหว่างงวด บริษัทฯและบริษัทย่อยมีรายการธุรกิจที่สำคัญกับกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทฯและกิจการที่เกี่ยวข้องกันเหล่านั้น ซึ่งเป็นไปตามปกติธุรกิจโดยสามารถสรุปได้ดังนี้

ยอดคงค้างระหว่างบริษัทฯและบริษัทย่อยและกิจการที่เกี่ยวข้องกัน ณ วันที่ 31 มีนาคม 2555 และวันที่ 31 ธันวาคม 2554 มีรายละเอียดดังนี้

เงินให้กู้ยืมแก่กิจการที่เกี่ยวข้องกัน

ยอดคงค้างของเงินให้กู้ยืมระหว่างบริษัทฯและบริษัทย่อย ณ วันที่ 31 มีนาคม 2555 และ 31 ธันวาคม 2554 และการเคลื่อนไหวของเงินให้กู้ยืมดังกล่าวมีรายละเอียดดังนี้

ค่าตอบแทนกรรมการและผู้บริหาร

สำหรับงวดสามเดือนสิ้นสุดวันที่ 31 มีนาคม 2555 และ 2554 บริษัทฯและบริษัทย่อยมีค่าใช้จ่ายผลประโยชน์พนักงานของกรรมการและผู้บริหาร ดังต่อไปนี้

ภาระค้ำประกันกับกิจการที่เกี่ยวข้องกัน

บริษัทฯและบริษัทย่อยมีภาระจากการค้ำประกันให้กับกิจการที่เกี่ยวข้องกันตามที่กล่าวไว้ในหมายเหตุประกอบงบการเงินข้อ 11

6.	สินค้าคงเหลือ

รายการเปลี่ยนแปลงของบัญชีปรับลดราคาทุนของสินค้าคงเหลือให้เป็นมูลค่าสุทธิที่จะได้รับสำหรับงวดสามเดือนสิ้นสุดวันที่ 31 มีนาคม 2555 สรุปได้ดังนี้

7.	เงินลงทุนในบริษัทย่อย

ในระหว่างงวดสามเดือนสิ้นสุดวันที่ 31 มีนาคม 2555 บริษัทฯบันทึกต้นทุนการจ่ายโดยใช้หุ้นเป็นเกณฑ์ตามใบสำคัญแสดงสิทธิที่จะซื้อหุ้นสามัญของบริษัทฯที่จัดสรรให้พนักงานของบริษัทย่อย จำนวน 0.5 ล้านบาท เป็นราคาทุนของเงินลงทุนในบริษัทย่อย

ในระหว่างงวดสามเดือนสิ้นสุดวันที่ 31 มีนาคม 2555 และ 2554 บริษัทฯได้รับเงินปันผลจากบริษัทย่อยดังนี้

ในปัจจุบัน ศาลอุทธรณ์ในประเทศมาเลเซีย อยู่ระหว่างการพิจารณาการยื่นอุทธรณ์คำตัดสินของศาลชั้นต้นโดย Aras Jalinan Sdn Bhd (Aras) เกี่ยวกับการจัดประชุมวิสามัญผู้ถือหุ้นของ Kemaman Oil Corporation Sdn Bnd (KOC) โดยฝ่ายบริหารของบริษัทฯและบริษัท ไทยบิทูเมน จำกัด (ไทยบิทูเมน) เชื่อว่าการยื่นอุทธรณ์ดังกล่าว ซึ่งยังไม่ทราบผลในปัจจุบัน จะไม่มีผลกระทบต่อมูลค่าเงินลงทุนและสัดส่วนการถือหุ้นของบริษัทฯและของ ไทยบิทูเมน ใน KOC และ Kemaman Bitumen Company Sdn Bhd (KBC)

ณ วันสิ้นรอบระยะเวลารายงาน มูลค่าเงินลงทุนของบริษัทฯใน KOC และ KBC ภายใต้วิธีราคาทุนในงบการเงินเฉพาะกิจการมีจำนวนสูงกว่ามูลค่าสินทรัพย์สุทธิซึ่งคำนวณตามสัดส่วนของเงินลงทุนที่บริษัทฯถืออยู่ในบริษัทย่อยเหล่านี้ บริษัทฯไม่ได้บันทึกค่าเผื่อการด้อยค่าของเงินลงทุนไว้ในบัญชี เนื่องจากบริษัทฯเชื่อมั่นว่าประโยชน์ที่จะได้รับในอนาคตจากการลงทุนมีมูลค่าสูงกว่ามูลค่าของ
เงินลงทุน

8.	ที่ดิน อาคารและอุปกรณ์

รายการเปลี่ยนแปลงของบัญชีที่ดิน อาคารและอุปกรณ์สำหรับงวดสามเดือนสิ้นสุดวันที่ 31 มีนาคม 2555 สรุปได้ดังนี้

9.	เจ้าหนี้การค้าและเจ้าหนี้อื่น

10.	เงินกู้ยืมระยะยาว

การเปลี่ยนแปลงของบัญชีเงินกู้ยืมระยะยาวสำหรับงวดสามเดือนสิ้นสุดวันที่ 31 มีนาคม 2555 มีรายละเอียดดังนี้

ภายใต้สัญญาเงินกู้ยืมระยะยาวของบริษัทฯ บริษัทฯต้องปฏิบัติตามเงื่อนไขบางประการ เช่น การดำรงอัตราส่วนทางการเงิน การห้ามก่อให้เกิดภาระผูกพันแก่ทรัพย์สิน การให้กู้ยืมเงินแก่กิจการที่เกี่ยวข้องกัน การดำรงยอดคงเหลือของลูกหนี้การค้าและสินค้าคงเหลือ การดำรงสัดส่วนของผู้ถือหุ้นและข้อจำกัดในการก่อภาระหนี้ระยะยาวเพิ่มเติม เป็นต้น และภายใต้สัญญาเงินกู้ยืม บริษัทย่อยต้องปฏิบัติตามเงื่อนไขบางประการ เช่น การดำรงอัตราส่วนทางการเงิน การห้ามก่อให้เกิดภาระผูกพันแก่ทรัพย์สิน ข้อจำกัดเกี่ยวกับการจ่ายเงินปันผล การดำรงสัดส่วนของผู้ถือหุ้น เป็นต้น

ณ วันที่ 31 มีนาคม 2555 บริษัทย่อยสองแห่งมีวงเงินกู้ยืมระยะยาวตามสัญญาเงินกู้ที่ยังมิได้เบิกใช้เป็นจำนวนรวม 219 ล้านบาท และ 140 ล้านเยน

สัญญาแลกเปลี่ยนอัตราดอกเบี้ยเงินกู้ยืม

ในเดือนพฤษภาคม 2552 บริษัทฯได้ทำสัญญาแลกเปลี่ยนอัตราดอกเบี้ยเงินกู้ยืมระยะยาวจากธนาคารในประเทศแห่งหนึ่งจากอัตราดอกเบี้ยลอยตัวตามที่ระบุในสัญญาเงินกู้ยืมเป็นอัตราดอกเบี้ยคงที่     ร้อยละ 4.365 ต่อปี ณ วันที่ 31 มีนาคม 2555 สัญญาดังกล่าวมีมูลค่าสัญญา (Notional amount) คงเหลือจำนวน 900 ล้านบาท (31 ธันวาคม 2554: 960 ล้านบาท) โดยมูลค่าสัญญาจะลดลงทุก                สามเดือนตามกำหนดชำระของเงินกู้ยืมระยะยาวของบริษัทฯจากธนาคารแห่งหนึ่ง ซึ่งจะครบกำหนดในเดือนพฤศจิกายน 2558

ณ วันที่ 31 มีนาคม 2555 Kemaman Bitumen Company Sdn Bhd มีสัญญาแลกเปลี่ยนอัตราดอกเบี้ยเงินกู้ยืมคงเหลือเป็นจำนวน 3 ล้านเหรียญสหรัฐฯ (31 ธันวาคม 2554: 5 ล้านเหรียญสหรัฐฯ) สัญญาดังกล่าวเปลี่ยนอัตราดอกเบี้ยเงินกู้ยืมจากอัตราดอกเบี้ยลอยตัวซึ่งอ้างอิงกับอัตรา LIBOR เป็นอัตราดอกเบี้ยคงที่ร้อยละ 5.5 ต่อปี โดยมีกำหนดชำระส่วนต่างของดอกเบี้ยทุกเดือนและครบกำหนดในเดือนมิถุนายน 2555

11.	วงเงินสินเชื่อ

วงเงินสินเชื่อที่บริษัทฯและบริษัทย่อยได้รับจากสถาบันการเงินมีหลักประกันดังต่อไปนี้

ก) 	การค้ำประกันโดยบริษัทฯ บริษัทย่อยของบริษัทฯ และผู้ถือหุ้นของบริษัทย่อย

ข) 	การจำนำ/จำนองสินทรัพย์ของบริษัทย่อย โดย ณ วันที่ 31 มีนาคม 2555 และวันที่                         31 ธันวาคม 2554 สินทรัพย์ดังกล่าวมีมูลค่าสุทธิตามบัญชีสรุปได้ดังนี้

ค)	การมีข้อจำกัดว่าบริษัทฯและบริษัทย่อยแห่งหนึ่งจะไม่ก่อให้เกิดภาระผูกพันต่อทรัพย์สิน

ง)	หนังสือให้การสนับสนุนทางการเงินซึ่งบริษัทฯและบริษัทย่อยได้ออกให้แก่ธนาคารต่างๆ

จ)	บริษัทฯยินยอมให้บริษัทย่อยร่วมใช้วงเงินสินเชื่อของบริษัทฯ โดยบริษัทฯต้องลงนามรับผิดชอบต่อธนาคารในฐานะลูกหนี้ร่วมในการใช้สินเชื่อของบริษัทย่อยในแต่ละคราว

12.	ภาษีเงินได้

ภาษีเงินได้นิติบุคคลระหว่างกาลคำนวณขึ้นจากกำไรก่อนภาษีเงินได้สำหรับงวดคูณด้วยอัตราภาษีเฉลี่ยทั้งปีที่ประมาณไว้

ค่าใช้จ่ายภาษีเงินได้สำหรับงวดสามเดือนสิ้นสุดวันที่ 31 มีนาคม 2555และ 2554 สรุปได้ดังนี้

จำนวนภาษีเงินได้ที่เกี่ยวข้องกับส่วนประกอบแต่ละส่วนของกำไรขาดทุนเบ็ดเสร็จอื่นสำหรับงวดสามเดือนสิ้นสุดวันที่ 31 มีนาคม 2555และ 2554 สรุปได้ดังนี้

ส่วนประกอบของสินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชี ณ วันที่               31 มีนาคม 2555 และ 31 ธันวาคม 2554 ประกอบด้วยรายการดังต่อไปนี้

ในเดือนตุลาคม 2554 คณะรัฐมนตรีได้มีมติให้ปรับลดอัตราภาษีเงินได้นิติบุคคลจากอัตราร้อยละ 30     เป็นร้อยละ 23 ในปี 2555 และเป็นร้อยละ 20 ตั้งแต่ปี 2556 เป็นต้นไป และในเดือนธันวาคม 2554 ได้มีพระราชกฤษฎีกาประกาศลดอัตราภาษีเงินได้นิติบุคคลเพื่อให้เป็นไปตามมติคณะรัฐมนตรีดังกล่าวสำหรับปี 2555-2557 บริษัทฯและบริษัทย่อยได้สะท้อนผลกระทบของการเปลี่ยนแปลงอัตราภาษีดังกล่าวในการคำนวณภาษีเงินได้รอการตัดบัญชีตามที่แสดงไว้ข้างต้นแล้ว

13. 	กำไรต่อหุ้น

กำไรต่อหุ้นขั้นพื้นฐานคำนวณโดยหารกำไร (ขาดทุน) สำหรับงวดที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างงวด ดังนี้

ไม่มีการคำนวณกำไรต่อหุ้นปรับลดสำหรับงวดสามเดือนสิ้นสุดวันที่ 31 มีนาคม 2555 เนื่องจากราคาใช้สิทธิต่อหน่วยของใบสำคัญแสดงสิทธิที่จะซื้อหุ้นสามัญของบริษัทฯมีราคาสูงกว่าราคาตลาดของหุ้นสามัญถัวเฉลี่ยสำหรับงวดดังกล่าว

14.	ข้อมูลทางการเงินจำแนกตามส่วนงาน

บริษัทฯและบริษัทย่อยดำเนินกิจการใน 3 ส่วนงานหลักคือ (1) กลุ่มธุรกิจการผลิตและจำหน่ายผลิตภัณฑ์ยางมะตอยและน้ำมันปิโตรเลียม (2) กลุ่มธุรกิจเรือ และ (3) กลุ่มการลงทุนและอื่นๆ ซึ่งดำเนินธุรกิจในส่วนงานทางภูมิศาสตร์ทั้งในประเทศและต่างประเทศ อย่างไรก็ตาม บริษัทฯและบริษัทย่อยไม่มีกิจกรรมที่เป็นสาระสำคัญในส่วนงานธุรกิจเรือและการลงทุนในระหว่างงวด               สามเดือนสิ้นสุดวันที่ 31 มีนาคม 2555 และ 2554 และไม่มียอดคงค้างที่เป็นสาระสำคัญในส่วนงานธุรกิจดังกล่าว ดังนั้นจึงแสดงข้อมูลจำแนกตามส่วนงานเฉพาะส่วนงานทางภูมิศาสตร์ดังนี้

บริษัทฯ และบริษัทย่อยใช้เกณฑ์ในการกำหนดราคาระหว่างกันตามที่กล่าวไว้ในหมายเหตุประกอบงบการเงินข้อ 5

15.	ภาระผูกพันและหนี้สินที่อาจเกิดขึ้น

15.1	ภาระผูกพันเกี่ยวกับรายจ่ายฝ่ายทุน

ณ วันที่ 31 มีนาคม 2555 บริษัทฯและบริษัทย่อยมีรายจ่ายฝ่ายทุนซึ่งเกี่ยวข้องกับการซื้อที่ดิน เครื่องจักร อุปกรณ์ ซอฟต์แวร์คอมพิวเตอร์ และเรือเดินทะเลคงเหลือเป็นจำนวนเงินดังนี้

15.2	ภาระผูกพันเกี่ยวกับสัญญาเช่าดำเนินงาน

บริษัทฯและบริษัทย่อยได้ทำสัญญาเช่าที่เกี่ยวข้องกับการเช่าอาคารและโกดัง การเช่ารถ และสัญญาจ้างบริการต่างๆ

ณ วันที่ 31 มีนาคม 2555 บริษัทฯและบริษัทย่อยมีภาระผูกพันในการจ่ายค่าเช่าและค่าบริการตามสัญญาดังกล่าวดังนี้

15.3	ภาระผูกพันเกี่ยวกับสัญญาให้บริการระยะยาว

สัญญาเพื่อรับบริการด้านการบริหารและการตลาดและเพื่อรับความรู้ทางวิชาการและความช่วยเหลือทางด้านเทคนิคเกี่ยวกับการผลิต แอสฟัลท์ อิมัลชั่นและโมดิฟายด์ แอสฟัลท์ กับ Colas S.A.

15.4	หนังสือค้ำประกันธนาคาร

ณ วันที่ 31 มีนาคม 2555 บริษัทฯและบริษัทย่อยมีหนังสือค้ำประกันที่ออกโดยธนาคารในนาม   บริษัทฯและบริษัทย่อย ซึ่งเกี่ยวเนื่องกับภาระผูกพันทางปฏิบัติบางประการตามปกติธุรกิจคงเหลืออยู่เป็นจำนวนเงินดังนี้

16.	ความเสี่ยงจากอัตราแลกเปลี่ยน

ณ วันที่ 31 มีนาคม 2555 บริษัทฯและบริษัทย่อยมียอดคงเหลือของสินทรัพย์และหนี้สินทางการเงินที่เป็นสกุลเงินตราต่างประเทศ ดังนี้

ณ วันที่ 31 มีนาคม 2555 บริษัทฯและบริษัทย่อยมีสัญญาซื้อขายเงินตราต่างประเทศล่วงหน้าคงเหลือดังนี้

นอกจากนี้ บริษัทฯและบริษัทย่อยยังมีความเสี่ยงจากการที่มีเงินลงทุนในบริษัทย่อยและบริษัทร่วมในต่างประเทศ ซึ่งบริษัทฯและบริษัทย่อยไม่ได้ทำสัญญาป้องกันความเสี่ยงไว้

17.	ความเสี่ยงจากความผันผวนของราคาวัตถุดิบและสินค้า

บริษัทฯมีความเสี่ยงจากความผันผวนของราคาวัตถุดิบและสินค้า ในการบริหารความเสี่ยงดังกล่าว บริษัทฯใช้สัญญาซื้อ/ขายวัตถุดิบและสินค้าสำเร็จรูปล่วงหน้าและสัญญาสิทธิเลือกขายสินค้าสำเร็จรูปล่วงหน้ากับธนาคารเพื่อป้องกันความผันผวนของราคาสินค้าดังกล่าว

ณ วันที่ 31 มีนาคม 2555 และวันที่ 31 ธันวาคม 2554 บริษัทฯมีสัญญาประกันความเสี่ยงราคาสินค้าซึ่งแสดงในงบแสดงฐานะทางการเงินตามมูลค่ายุติธรรมคงเหลืออยู่ดังนี้

18.	เหตุการณ์ภายหลังวันที่ในงบการเงิน

เมื่อวันที่ 27 เมษายน 2555 ที่ประชุมสามัญผู้ถือหุ้นของบริษัทฯได้มีมติอนุมัติ ดังต่อไปนี้

การจ่ายปันผล

อนุมัติให้มีการจ่ายเงินปันผลสำหรับปี 2554 ในอัตราหุ้นละ 1.25 บาท รวมเงินปันผลทั้งสิ้น 190,685,085 บาท เงินปันผลนี้จะจ่ายและบันทึกบัญชีในไตรมาสที่ 2 ของปี 2555

ใบสำคัญแสดงสิทธิที่จะซื้อหุ้นสามัญ

ออกใบสำคัญแสดงสิทธิที่จะซื้อหุ้นสามัญของบริษัทฯจำนวน 1,200,000 หน่วยเพื่อจัดสรรให้แก่กรรมการบริหารและ/หรือพนักงานของบริษัทฯและบริษัทย่อย (ESOP-W2) โดยไม่คิดมูลค่า โดย 1 หน่วย ESOP-W2 สามารถใช้สิทธิซื้อหุ้นสามัญได้ 1 หุ้น ในราคาใช้สิทธิ 49.13 บาทต่อหุ้น

ผู้ถือ ESOP-W2 สามารถเริ่มใช้สิทธิซื้อหุ้นสามัญของบริษัทฯได้หลังจากปีที่สองนับจากวันออก ESOP-W2 โดยต้องมีสภาพเป็นกรรมการบริหารและ/หรือพนักงานของบริษัทฯหรือบริษัทย่อยในวันใช้สิทธิ ESOP-W2 มีอายุ 5 ปี นับจากวันออกใบสำคัญแสดงสิทธิ

ราคาใช้สิทธิข้างต้นอาจเปลี่ยนแปลงในภายหลังตามเงื่อนไขการปรับสิทธิ

การลดทุนจดทะเบียน

ลดทุนจดทะเบียนของบริษัทฯเป็นจำนวนเงิน 1,587,000 บาท จากทุนจดทะเบียนเดิมจำนวน 1,690,024,290 บาท (หุ้นสามัญ 169,002,429 หุ้น มูลค่าหุ้นละ 10 บาท) เป็นทุนจดทะเบียนใหม่จำนวน 1,688,437,290 บาท (หุ้นสามัญ 168,843,729 หุ้น มูลค่าหุ้นละ 10 บาท) โดยการลดหุ้นสามัญจำนวน 158,700 หุ้น มูลค่าหุ้นละ 10 บาท ที่เหลือจากการออกใบสำคัญแสดงสิทธิที่จะซื้อหุ้นสามัญของบริษัทฯเพื่อจัดสรรให้แก่กรรมการบริหารและ/หรือพนักงานของบริษัทฯและบริษัทย่อย (ESOP-W1)

การเพิ่มทุนจดทะเบียน

1)	เพิ่มทุนจดทะเบียนของบริษัทฯเป็นจำนวนเงิน 12,000,000 บาท จากทุนจดทะเบียนเดิมจำนวน 1,688,437,290 บาท (หุ้นสามัญ 168,843,729 หุ้น มูลค่าหุ้นละ 10 บาท) เป็นทุนจดทะเบียนใหม่จำนวน 1,700,437,290 บาท (หุ้นสามัญ 170,043,729 หุ้น มูลค่าหุ้นละ 10 บาท) โดยการออกหุ้นสามัญใหม่จำนวน 1,200,000 หุ้น มูลค่าหุ้นละ 10 บาท

2)	จัดสรรหุ้นสามัญเพิ่มทุนจำนวน 1,200,000 หุ้นข้างต้นเพื่อรองรับการใช้สิทธิของ ESOP-W2

19.	การอนุมัติงบการเงินระหว่างกาล

งบการเงินระหว่างกาลนี้ได้รับอนุมัติให้ออกโดยกรรมการผู้มีอำนาจของบริษัทฯ เมื่อวันที่                          8 พฤษภาคม 2555

|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2555 | 31 ธันวาคม 2554 | 31 มีนาคม 2555 | 31 ธันวาคม 2554 |

|  |  | (ตรวจสอบแล้ว) |  | (ตรวจสอบแล้ว) |

| ลูกหนี้การค้า - กิจการที่เกี่ยวข้องกัน |  |  |  |  |

| อายุหนี้คงค้างนับจากวันที่ถึงกำหนดชำระ: |  |  |  |  |

| ยังไม่ถึงกำหนดชำระ | 750,584 | 823,477 | 1,246,358 | 460,799 |

| ค้างชำระ |  |  |  |  |

| ไม่เกิน 3 เดือน | 83,423 | 43,035 | 207,754 | 57,583 |

| 3 - 6 เดือน | 19,489 | - | 9,459 | - |

| รวมลูกหนี้การค้า - กิจการที่เกี่ยวข้องกัน | 853,496 | 866,512 | 1,463,571 | 518,382 |

| ลูกหนี้การค้า - กิจการที่ไม่เกี่ยวข้องกัน |  |  |  |  |

| อายุหนี้คงค้างนับจากวันที่ถึงกำหนดชำระ: |  |  |  |  |

| ยังไม่ถึงกำหนดชำระ | 3,258,322 | 2,170,662 | 2,663,296 | 811,422 |

| ค้างชำระ |  |  |  |  |

| ไม่เกิน 3 เดือน | 376,473 | 357,905 | 88,091 | 104,768 |

| 3 - 6 เดือน | 107,700 | 101,383 | 10,291 | 53,862 |

| 6 - 9 เดือน | 61,926 | 25,954 | 21,946 | 17,688 |

| 9 - 12 เดือน | 14,674 | 15,590 | 9,224 | 8,281 |

| เกิน 12 เดือนขึ้นไป | 130,251 | 127,810 | 105,722 | 104,289 |

| รวม | 3,949,346 | 2,799,304 | 2,898,570 | 1,100,310 |

| หัก:	ค่าเผื่อหนี้สงสัยจะสูญ | (107,539) | (101,107) | (91,391) | (88,252) |

| รวมลูกหนี้การค้า - กิจการที่ไม่เกี่ยวข้องกัน, สุทธิ | 3,841,807 | 2,698,197 | 2,807,179 | 1,012,058 |

| รวมลูกหนี้การค้า - สุทธิ | 4,695,303 | 3,564,709 | 4,270,750 | 1,530,440 |

| ลูกหนี้อื่น |  |  |  |  |

| ลูกหนี้กิจการที่เกี่ยวข้องกัน | 6,982 | 8,698 | 19,127 | 24,600 |

| ลูกหนี้ตามสัญญาประกันความเสี่ยงราคาสินค้า | - | 78,837 | - | 69,454 |

| ลูกหนี้อื่นๆ | 30,797 | 35,259 | 2,600 | 1,894 |

| รวมลูกหนี้อื่น | 37,779 | 122,794 | 21,727 | 95,948 |

| รวมลูกหนี้การค้าและลูกหนี้อื่น - สุทธิ | 4,733,082 | 3,687,503 | 4,292,477 | 1,626,388 |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ | นโยบายการกำหนดราคา |

|  | 2555 | 2554 | 2555 | 2554 |  |

| รายการธุรกิจกับบริษัทย่อย |  |  |  |  |  |

| (ตัดออกจากงบการเงินรวมแล้ว) |  |  |  |  |  |

| ขายสินค้าและให้บริการ | - | - | 1,024 | 157 | ราคาต้นทุนบวกกำไรส่วนเพิ่ม |

| ค่าเช่าและค่าบริการรับ | - | - | 4 | 4 | ราคาตามสัญญา |

| ค่าความช่วยเหลือด้านเทคนิครับ | - | - | 3 | 5 | ราคาตามสัญญา |

| เงินปันผลรับ | - | - | 113 | 20 |  |

| ซื้อสินค้า | - | - | 513 | 204 | ราคาต้นทุนบวกกำไรส่วนเพิ่ม |

| ค่าเช่าและค่าบริการจ่าย | - | - | 421 | 12 | ราคาตามสัญญา |

| รายการธุรกิจกับบริษัทที่เกี่ยวข้องกัน | รายการธุรกิจกับบริษัทที่เกี่ยวข้องกัน |  |  |  |  |

| ขายสินค้าและให้บริการ | 1,526 | 407 | 1,478 | 75 | ราคาตลาด/ราคาตามสัญญา |

| ค่าเช่าและค่าบริการรับ | 2 | 2 | 1 | 1 | ราคาตามสัญญา |

| ค่าเช่าและค่าบริการจ่าย | 16 | 18 | 14 | 13 | ราคาตามสัญญา |

| ค่าความช่วยเหลือด้านเทคนิคจ่าย | 9 | 9 | 5 | 5 | ราคาตามสัญญา |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2555 | 31 ธันวาคม 2554 | 31 มีนาคม 2555 | 31 ธันวาคม 2554 |

|  |  | (ตรวจสอบแล้ว) |  | (ตรวจสอบแล้ว) |

| ลูกหนี้การค้าและลูกหนี้อื่น - กิจการที่เกี่ยวข้องกัน  (หมายเหตุ 4) |  |  |  |  |

| บริษัทย่อย | - | - | 702,425 | 281,547 |

| บริษัทที่เกี่ยวข้องกัน (มีผู้ถือหุ้นและกรรมการร่วมกัน) | 860,478 | 875,210 | 780,273 | 261,435 |

| รวมลูกหนี้การค้าและลูกหนี้อื่น - กิจการที่เกี่ยวข้องกัน | 860,478 | 875,210 | 1,482,698 | 542,982 |

|  |  |  |  |  |

|  |  |  |  |  |

| เงินให้กู้ยืมระยะสั้นแก่กิจการที่เกี่ยวข้องกัน |  |  |  |  |

| บริษัทย่อย | - | - | 5,280 | 25,427 |

| รวมเงินให้กู้ยืมระยะสั้นแก่กิจการที่เกี่ยวข้องกัน | - | - | 5,280 | 25,427 |

|  |  |  |  |  |

| เจ้าหนี้การค้าและเจ้าหนี้อื่น - กิจการที่เกี่ยวข้องกัน  (หมายเหตุ 9) |  |  |  |  |

| บริษัทย่อย | - | - | 655,838 | 321,663 |

| บริษัทที่เกี่ยวข้องกัน (มีผู้ถือหุ้นและกรรมการร่วมกัน) | 41,064 | 42,584 | 35,068 | 31,730 |

| รวมเจ้าหนี้การค้าและเจ้าหนี้อื่น - กิจการที่เกี่ยวข้องกัน | 41,064 | 42,584 | 690,906 | 353,393 |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  |  |  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  |  | ลักษณะความสัมพันธ์ | ยอดคงเหลือ ณ วันที่ 31 ธันวาคม 2554 | ลดลง ระหว่างงวด | ขาดทุน ที่ยังไม่เกิดขึ้นจริงจากอัตราแลกเปลี่ยน | ยอดคงเหลือ ณ วันที่ 31 มีนาคม 2555 |

|  |  | ลักษณะความสัมพันธ์ | ยอดคงเหลือ ณ วันที่ 31 ธันวาคม 2554 | ลดลง ระหว่างงวด | ขาดทุน ที่ยังไม่เกิดขึ้นจริงจากอัตราแลกเปลี่ยน | ยอดคงเหลือ ณ วันที่ 31 มีนาคม 2555 |

| เงินให้กู้ยืม | เงินให้กู้ยืม | ลักษณะความสัมพันธ์ | ยอดคงเหลือ ณ วันที่ 31 ธันวาคม 2554 | ลดลง ระหว่างงวด | ขาดทุน ที่ยังไม่เกิดขึ้นจริงจากอัตราแลกเปลี่ยน | ยอดคงเหลือ ณ วันที่ 31 มีนาคม 2555 |

| บริษัท อัลฟ่า มารีไทม์ จำกัด | บริษัท อัลฟ่า มารีไทม์ จำกัด | บริษัทย่อย | 20,000 | (20,000) | - | - |

| Kemaman Oil Corporation Sdn Bhd | Kemaman Oil Corporation Sdn Bhd | บริษัทย่อย | 5,427 | - | (147) | 5,280 |

| รวม | รวม |  | 25,427 | (20,000) | (147) | 5,280 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2555 | 2554 | 2555 | 2554 |

| ผลประโยชน์ระยะสั้น | 27 | 22 | 23 | 18 |

| ผลประโยชน์หลังออกจากงาน | 1 | 1 | 1 | 1 |

| ผลประโยชน์ที่จ่ายโดยใช้หุ้นเป็นเกณฑ์ | 1 | - | 1 | - |

| รวม | 29 | 23 | 25 | 19 |



| (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงิน           เฉพาะกิจการ |

| ยอดคงเหลือ ณ วันที่ 31 ธันวาคม 2554 (ตรวจสอบแล้ว) | 2,334 | 1,524 |

| รายการปรับลดราคาทุนของสินค้าคงเหลือให้เป็นมูลค่าสุทธิที่จะได้รับบันทึกระหว่างงวด | 93,244 | 96,009 |

| ยอดคงเหลือ ณ วันที่ 31 มีนาคม 2555 | 95,578 | 97,533 |



|  | (หน่วย: พันบาท) | (หน่วย: พันบาท) |

| บริษัท | เงินปันผลที่บริษัทฯรับระหว่างงวด | เงินปันผลที่บริษัทฯรับระหว่างงวด |

|  | 2555 | 2554 |

| บริษัท สุราษฎร์บิทูเมน จำกัด | - | 20,000 |

| บริษัท ไทยบิทูเมน จำกัด | 95,450 | - |

| บริษัท ทิปโก้มารีไทม์ จำกัด | 17,497 | - |

| รวมเงินปันผลรับในระหว่างงวด | 112,947 | 20,000 |



|  | (หน่วย: พันบาท) | (หน่วย: พันบาท) |

|  | งบการเงินรวม | งบการเงิน                 เฉพาะกิจการ |

| มูลค่าสุทธิตามบัญชี ณ วันที่ 31 ธันวาคม 2554 (ตรวจสอบแล้ว) | 4,247,667 | 505,857 |

| ซื้อเพิ่มระหว่างงวด - ราคาทุน | 187,977 | 16,269 |

| จำหน่าย/ตัดจำหน่ายระหว่างงวด - มูลค่าสุทธิตามบัญชี ณ วันที่จำหน่าย/ตัดจำหน่าย | (292) | (186) |

| ค่าเสื่อมราคาสำหรับงวด | (72,052) | (14,571) |

| ผลต่างจากการแปลงค่างบการเงินที่เป็นเงินตราต่างประเทศ | (80,926) | - |

| มูลค่าสุทธิตามบัญชี ณ วันที่ 31 มีนาคม 2555 | 4,282,374 | 507,369 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2555 | 31 ธันวาคม2554 | 31 มีนาคม 2555 | 31 ธันวาคม2554 |

| เจ้าหนี้การค้า - กิจการที่เกี่ยวข้องกัน | 1,651 | 1,251 | 656,103 | 317,874 |

| เจ้าหนี้การค้า - กิจการที่ไม่เกี่ยวข้องกัน | 983,625 | 3,098,871 | 806,577 | 2,493,787 |

| เจ้าหนี้กิจการที่เกี่ยวข้องกัน | 39,413 | 41,333 | 34,803 | 35,519 |

| เจ้าหนี้ตามสัญญาประกันความเสี่ยงราคาสินค้า | 476,486 | 114,537 | 476,486 | 39,380 |

| ค่าใช้จ่ายค้างจ่าย | 133,851 | 154,640 | 46,954 | 70,284 |

| เจ้าหนี้อื่น | 60,095 | 75,277 | 9,092 | 11,672 |

| รวมเจ้าหนี้การค้าและเจ้าหนี้อื่น | 1,695,121 | 3,485,909 | 2,030,015 | 2,968,516 |



| (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงิน เฉพาะกิจการ |

| ยอดคงเหลือ ณ วันที่ 31 ธันวาคม 2554 (ตรวจสอบแล้ว) | 3,553,982 | 2,468,175 |

| กู้เพิ่มในระหว่างงวด | 415,342 | - |

| จ่ายคืนเงินกู้ | (95,678) | (60,909) |

| กำไรจากอัตราแลกเปลี่ยนที่ยังไม่เกิดขึ้นจริง | (24,605) | - |

| ผลต่างจากการแปลงค่างบการเงินที่เป็นเงินตราต่างประเทศ | (19,418) | - |

| ยอดคงเหลือ ณ วันที่ 31 มีนาคม 2555 | 3,829,623 | 2,407,266 |

| หัก: ส่วนที่ถึงกำหนดชำระภายในหนึ่งปี | (642,774) | (341,133) |

| เงินกู้ยืมระยะยาว - สุทธิจากส่วนที่ถึงกำหนดชำระภายในหนึ่งปี | 3,186,849 | 2,066,133 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม |

|  | 31 มีนาคม 2555 | 31 ธันวาคม 2554 |

|  |  | (ตรวจสอบแล้ว) |

| เงินฝากสถาบันการเงินที่ติดภาระค้ำประกัน | 96 | 66 |

| สิทธิการเช่า - สุทธิ | 181 | 187 |

| ที่ดิน อาคาร และอุปกรณ์ - สุทธิ | 2,866 | 2,908 |

| ซอฟต์แวร์คอมพิวเตอร์ - สุทธิ | 4 | 5 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2555 | 2554 | 2555 | 2554 |

|  |  | (ปรับปรุงใหม่) |  | (ปรับปรุงใหม่) |

| ภาษีเงินได้ปัจจุบัน: |  |  |  |  |

| ภาษีเงินได้นิติบุคคลระหว่างกาล | 26,031 | 29,645 | 21,565 | 19,614 |

| ภาษีเงินได้รอการตัดบัญชี: |  |  |  |  |

| ภาษีเงินได้รอการตัดบัญชีจากการเกิดผลแตกต่างชั่วคราวและการกลับรายการผลแตกต่างชั่วคราว | (86,386) | 20,523 | (78,149) | (1,552) |

| ใช้ประโยชน์ขาดทุนทางภาษียกมา | 21,874 | 46,632 | - | - |

| ค่าใช้จ่ายภาษีเงินได้ที่แสดงอยู่ในงบกำไรขาดทุนเบ็ดเสร็จ | (38,481) | 96,800 | (56,584) | 18,062 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2555 | 2554 | 2555 | 2554 |

|  |  | (ปรับปรุงใหม่) |  | (ปรับปรุงใหม่) |

| ภาษีเงินได้รอการตัดบัญชีที่เกี่ยวข้องกับการเปลี่ยนแปลงในมูลค่ายุติธรรม   ของสัญญาแลกเปลี่ยนอัตราดอกเบี้ย เงินกู้ยืม | 1,759 | 4,885 | 1,759 | 4,885 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2555 | 31 ธันวาคม 2554 | 31 มีนาคม 2555 | 31 ธันวาคม 2554 |

|  |  | (ปรับปรุงใหม่) |  | (ปรับปรุงใหม่) |

| สินทรัพย์ภาษีเงินได้รอการตัดบัญชี |  |  |  |  |

| สำรองผลประโยชน์ระยะยาวของพนักงาน | 13,537 | 13,026 | 10,962 | 10,556 |

| ค่าเผื่อหนี้สงสัยจะสูญ | 26,060 | 22,441 | 19,482 | 18,809 |

| รายการปรับลดราคาทุนของสินค้าคงเหลือให้เป็นมูลค่าสุทธิที่จะได้รับ | 22,619 | 537 | 22,433 | 350 |

| ค่าเผื่อการด้อยค่าของสินทรัพย์ | 71,375 | 71,375 | 22,326 | 22,326 |

| มูลค่ายุติธรรมของสัญญาประกันความเสี่ยงราคาสินค้า | 46,317 | 6,439 | 46,317 | 6,439 |

| ขาดทุนทางภาษีที่ยังไม่ได้ใช้ | 28,187 | 50,061 | - | - |

| อื่นๆ | 11,369 | 7,996 | 2,068 | 3,353 |

| รวม | 219,464 | 171,875 | 123,588 | 61,833 |

| หนี้สินภาษีเงินได้รอการตัดบัญชี |  |  |  |  |

| มูลค่ายุติธรรมของสัญญาประกันความเสี่ยงราคาสินค้า | - | (15,592) | - | (15,592) |

| ผลกระทบจากการคิดค่าเสื่อมราคาทางบัญชีและทางภาษี | (1,563) | (1,368) | (1,358) | (1,073) |

| มูลค่ายุติธรรมของสัญญาซื้อขายเงินตราต่างประเทศล่วงหน้า | (1,011) | (869) | (1,011) | (340) |

| รวม | (2,574) | (17,829) | (2,369) | (17,005) |

| สินทรัพย์ภาษีเงินได้รอการตัดบัญชี - สุทธิ | 216,890 | 154,046 | 121,219 | 44,828 |



|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2555 | 2554 | 2555 | 2554 |

|  |  | (ปรับปรุงใหม่) |  | (ปรับปรุงใหม่) |

| กำไร (ขาดทุน) สำหรับงวด  (พันบาท) | 5,724 | 93,199 | (24,026) | 93,754 |

| จำนวนหุ้นสามัญถัวเฉลี่ยถ่วงน้ำหนัก (พันหุ้น) | 152,548 | 152,548 | 152,548 | 152,548 |

| กำไร (ขาดทุน) ต่อหุ้น (บาท/หุ้น) | 0.04 | 0.61 | (0.16) | 0.61 |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | ส่วนงานที่ตั้งอยู่ในประเทศ | ส่วนงานที่ตั้งอยู่ในประเทศ | ส่วนงานที่ตั้งอยู่ในต่างประเทศ | ส่วนงานที่ตั้งอยู่ในต่างประเทศ | การตัดรายการบัญชีระหว่างกัน | การตัดรายการบัญชีระหว่างกัน | งบการเงินรวม | งบการเงินรวม |

|  | 2555 | 2554 | 2555 | 2554 | 2555 | 2554 | 2555 | 2554 |

|  |  | (ปรับปรุงใหม่) |  | (ปรับปรุงใหม่) |  | (ปรับปรุงใหม่) |  | (ปรับปรุงใหม่) |

| รายได้จากภายนอก | 7,935 | 4,339 | 736 | 346 | - | - | 8,671 | 4,685 |

| รายได้ระหว่างส่วนงาน | 883 | 564 | 289 | 86 | (1,172) | (650) | - | - |

| รายได้ทั้งสิ้น | 8,818 | 4,903 | 1,025 | 432 | (1,172) | (650) | 8,671 | 4,685 |

| กำไร (ขาดทุน) จากการดำเนินงานตามส่วนงาน | (28) | 141 | 51 | (76) | (17) | 28 | 6 | 93 |



|  |  |  |

| สกุลเงิน | งบการเงินรวม | งบการเงินเฉพาะกิจการ |

|  | (ล้าน) | (ล้าน) |

| บาท | 8 | 8 |

| ริงกิต | 9 | - |

| เยน | 740 | - |



|  | งบการเงินรวม | งบการเงินรวม | งบการเงินเฉพาะกิจการ |

|  | ล้านบาท | ล้านริงกิต | ล้านบาท |

| จ่ายชำระภายใน |  |  |  |

| 1  ปี | 53 | 1 | 46 |

| 2-5 ปี | 5 | - | 4 |



| คู่สัญญา | อายุสัญญา | วันสิ้นสุดสัญญา | ค่าธรรมเนียมตามสัญญา |

| บริษัทฯ | 5 ปี | 31 ธันวาคม 2555 | ค่าธรรมเนียมการบริหาร 130,000 ยูโรต่อปี และค่าธรรมเนียมสำหรับความช่วยเหลือด้านเทคนิคในอัตราร้อยละ 0.75 ของยอดรายได้ตามงบการเงินรวมของบริษัทฯสำหรับผลิตภัณฑ์ที่กำหนด |

| บริษัทย่อยแห่งหนึ่ง | 5 ปี | 2 ตุลาคม 2555 | ไม่ต่ำกว่า 8 ล้านบาทต่อปี |



| สกุลเงิน | งบการเงินรวม | งบการเงินเฉพาะกิจการ |

|  | (ล้าน) | (ล้าน) |

| บาท | 4 | 3 |

| ริงกิต | 2 | - |

| เรนมินบิ | 5 | 5 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |  |

| สกุลเงิน | สินทรัพย์ทางการเงิน | หนี้สิน             ทางการเงิน | สินทรัพย์ทางการเงิน | หนี้สิน            ทางการเงิน | อัตราแลกเปลี่ยนถัวเฉลี่ย                          ณ วันที่ 31 มีนาคม 2555 |

|  | (ล้าน) | (ล้าน) | (ล้าน) | (ล้าน) | (บาทต่อหน่วยเงินตราต่างประเทศ) |

| เหรียญสหรัฐอเมริกา | 80 | 307 | 80 | 306 | 30.8 |

| เยน | - | 1,050 | - | - | 0.4 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ | อัตราแลกเปลี่ยนตามสัญญาของ | อัตราแลกเปลี่ยนตามสัญญาของ |

| สกุลเงิน | สัญญาขาย | สัญญาซื้อ | สัญญาขาย | สัญญาซื้อ | สัญญาขาย | สัญญาซื้อ |

|  | (ล้าน) | (ล้าน) | (ล้าน) | (ล้าน) | (บาทต่อหน่วยเงินตราต่างประเทศ) | (บาทต่อหน่วยเงินตราต่างประเทศ) |

| เหรียญสหรัฐอเมริกา | 32.6 | 19.6 | 28.4 | 19.0 | 30.3 - 32.2 | 30.6 - 31.4 |



|  | (หน่วย: ล้านบาท) | (หน่วย: ล้านบาท) |

|  | งบการเงินรวม/งบการเงินเฉพาะกิจการ | งบการเงินรวม/งบการเงินเฉพาะกิจการ |

|  | 31 มีนาคม 2555 | 31 ธันวาคม 2554 |

|  |  | (ตรวจสอบแล้ว) |

| สัญญาที่แสดงเป็นสินทรัพย์ |  |  |

| สัญญาขายวัตถุดิบล่วงหน้า | - | 13 |

| สัญญาขายสินค้าสำเร็จรูปล่วงหน้า | - | 55 |

| สัญญาสิทธิเลือกขายสินค้าสำเร็จรูปล่วงหน้า | 27 | - |

| รวมสัญญาประกันความเสี่ยงราคาสินค้าที่แสดงเป็นสินทรัพย์ | 27 | 68 |

| สัญญาที่แสดงเป็นหนี้สิน |  |  |

| สัญญาซื้อวัตถุดิบล่วงหน้า | - | 17 |

| สัญญาขายวัตถุดิบล่วงหน้า | 41 | 1 |

| สัญญาขายสินค้าสำเร็จรูปล่วงหน้า | 160 | 10 |

| รวมสัญญาประกันความเสี่ยงราคาสินค้าที่แสดงเป็นหนี้สิน | 201 | 28 |